cyanic-selkie/wikianc huggingface dataset:
การทดลองรีคัฟเวอรี
ผลกระทบ
จากผลการทดลองเบื้องต้นของโครงการรีคัฟเวอรี ที่ยังไม่ได้ตีพิมพ์ สถาบันสุขภาพแห่งชาติ สหรัฐได้ออกเอกสารแนวทางการรักษาโรคโควิด-19 โดยแนะนำให้ใช้ยาเดกซาเมทาโซนในผู้ป่วยจากโรคโควิด-19 ซึ่งใช้เครื่องช่วยหายใจ หรือผู้ป่วยที่ต้องใช้การรักษาด้วยออกซิเจน และแนะนำให้งดใช้เดกซาเมทาโซน ในผู้ป่วยที่ไม่ต้องการออกซิเจนในการรักษา
โลปินาเวียร์/ริโตนาเวียร์
เมื่อวันที่ 29 มิถุนายน พ.ศ. 2563 หัวหน้าคณะผู้ตรวจสอบผลการทดลองได้รายงานว่า ไม่มีประโยชน์ทางคลินิกจากการใช้ยาโลปินาเวียร์/ริโตนาเวียร์ ในผู้ป่วย 1,596 คนในโรงพยาบาล ที่ป่วยจากการติดเชื้อไวรัสโควิด-19 ที่รุนแรงใน 28 วันของการรักษา จนถึงเดือนมิถุนายน พ.ศ. 2563 ผลการทดลองนี้ยังไม่ได้รับการตีพิมพ์เผยแพร่
วัดไทยชุมพล
วัดไทยชุมพล เป็นวัดที่มีความสำคัญทางประวัติศาสตร์และมีพระพุทธรูปศักดิ์สิทธิ์ อาทิ พระไตรภูมิ (หลวงพ่องาม) พระไตรโลก (หลวงพ่อโต) และพระพุทธบาทจำลอง เป็นต้น
ประวัติ
วัดไทยชุมพล จัดสร้างขึ้นสมัยรัตนโกสินทร์ตอนต้น ประมาณรัชกาลที่ 3 ประมาณ พ.ศ. 2376 นามเดิมมีชื่อว่า "วัดใหม่ไพร่ประชุมพล" ชาวบ้านเรียกว่า "วัดบางแก้ว" เพราะตั้งอยู่บริเวณหมู่บ้านทุ่งบางแก้วตามชื่อหมู่บ้าน ตามประวัติมีว่า พระยาสุโขทัย (บุญมี) ได้นำไพร่พลที่จะไปสมทบตีเขมรและญวนมาประชุมกัน ณ ทุ่งบางแก้ว หลังจากได้คุมกองทัพไปตีเมืองสุยได้ชัยชนะกลับมาแล้ว จึงได้จัดสร้างวัดขึ้นตรงบริเวณดังกล่าวและขนานนามว่า "วัดใหม่ไพร่ประชุมพล" ต่อมาประมาณ พ.ศ. 2486 พระศรีสุธรรมุนี (อาจ อาสโภ) เจ้าคณะตรวจการภาค 6 ได้มาตรวจการคณะสงฆ์จังหวัดสุโขทัย สั่งให้เปลี่ยนชื่อเสียใหม่ ให้มีความหมายดีขึ้น เป็น "วัดไทยชุมพล" และใชมาตราบเท่าทุกวันนี้ และเป็นวัดที่ได้รับพระราชทานวิสุงคามสีมาแล้วนับแต่ราว พ.ศ. 2382
ความเป็นไปได้เท่ากัน
ความเป็นไปได้เท่ากัน (equipossibility) คือมโนทัศน์ทางปรัชญาในทฤษฎีความเป็นไปได้ ซึ่งเป็นสิ่งตั้งต้นของสัญกรณ์ความน่าจะเป็นเท่ากัน (equiprobability) ในทฤษฎีความน่าจะเป็น ความเป็นไปได้เท่ากันใช้แยกแยะสิ่งที่ สามารถ เกิดขึ้นได้ในการทดลองความน่าจะเป็น ตัวอย่างเช่น เมื่อพิจารณาการกลิ้งลูกเต๋าหกหน้า ทำไมเราจึงมีทรรศนะโดยทั่วไปว่า ผลที่เป็นไปได้ที่จะออกมาจึงควรเป็น {1, 2, 3, 4, 5, 6} แทนที่จะเป็น {6, ไม่ใช่ 6} ก็เพราะว่าเซตแรกนั้นมีทางเลือกที่เป็นไปได้เท่า ๆ กัน ขณะที่เซตหลังไม่ใช่ เพราะทางเลือกที่ไม่ออก 6 โดยธรรมชาติจะมากเป็นห้าเท่าของกรณีออก 6 สิ่งนี้ยังคงเป็นจริงถึงแม้ว่าลูกเต๋าจะถูกถ่วงน้ำหนัก อันจะทำให้กรณีออก 6 และไม่ใช่ 6 มีความเป็นไปได้เท่ากันก็ตาม
เสือภูเขา
เสือภูเขา อาจหมายถึง
พลาสมิด
พลาสมิด (plasmid) เป็นโครโมโซมดีเอ็นเอนอกโครโมโซมที่มีขนาดเล็ก อยู่ภายในเซลล์ที่แยกออกจากดีเอ็นเอในโครโมโซมในเชิงกายภาพ และสามารถเกิดการคัดลอกได้เองอย่างเสรี พบได้ทั่วไปในรูปของดีเอ็นเอสายคู่วงกลมใน แบคทีเรีย แต่บางครั้งก็ปรากฏในอาร์เคีย กับ ยูคารีโยตบ้างเช่นกัน พลาสมิดถือว่าเป็น เรปลิคอน ซึ่งคือส่วนของดีเอ็นเอที่สามารถคัดลอกตนได้อย่างเสรี ภายในฮอสต์ที่เหมาะสม อย่างไรก็ตามพลาสมิดอย่างไวรัสโดยทั่วไปแล้วไม่ได้ถือว่าเป็นชีวิต พลาสมิดสามารถถูกส่งจากแบคทีเรียมหนึ่งไปยังอีกแบคทีเรียมหนึ่ง (ในบางครั้งอาจมีการข้ามสปีชีส์) ส่วนมากมักผ่านทางการคอนจูเกต
ซีเรีย (มณฑลของโรมัน)
ซีเรีย หรือ ไซรีอา (Syria) เป็นมณฑลของจักรวรรดิโรมันในยุคแรก ที่ผนวกและเป็นส่วนหนึ่งของสาธารณรัฐโรมัน เมื่อ 64 ปีก่อนคริสตกาล โดยปอมปีย์ ใน สงครามมิธริดาติกที่สาม หลังจากความพ่ายแพ้ของ พระเจ้าไทกราเนสมหาราช กษัตริย์แห่งอาร์เมเนีย
มักดาเลียนา อันเดอช็อน
เอียวา มักดาเลียนา อันเดอช็อน (Eva Magdalena Andersson, ; เกิด 23 มกราคม 1967) เป็นนักการเมืองและนักเศรษฐศาสตร์ชาวสวีเดนที่ดำรงตำแหน่งนายกรัฐมนตรีสวีเดนตั้งแต่วันที่ 30 พฤศจิกายน 2021 ถึงวันที่ 18 ตุลาคม 2022 และผู้นำพรรคประชาธิปไตยสังคมตั้งแต่วันที่ 4 พฤศจิกายน 2021
ในวันที่ 24 พฤศจิกายน 2021 รัฐสภาเลือกตั้งเธอขึ้นเป็นนายกรัฐมนตรีสวีเดน และจะเข้ารับตำแหน่งในวันที่ 26 พฤศจิกายน อย่างไรก็ตาม หลังความร่วมมือระหว่างพรรคของเธอกับพรรคกรีนล่ม อันเป็นผลจากการผ่านร่างงบประมาณแผ่นดินฉบับฝ่ายค้านซึ่งผ่านหลังร่างของพันธมิตรพรรคเธอกับพรรคกรีนไม่ผ่านสภา เธอลาออกจากการเป็นนายกรัฐมนตรีไม่กี่ชั่วโมงหลังได้รับเลือกตั้ง การลงคะแนนเสียงครั้งต่อมาในวันที่ 29 พฤศจิกายน 2021 ทำให้เธอได้รับเลือกเป็นนายกรัฐมนตรีอีกครั้ง เธอดำรงตำแหน่งในวันที่ 30 พฤศจิกายน และได้รับการยืนยันเป็นหัวหน้ารัฐบาลหญิงคนแรกของประเทศ
ชีวิตส่วนตัว
อันเดอช็อนแต่งงานกับ Richard Friberg ศาสตราจารย์เศรษฐศาสตร์ที่ Stockholm School of Economics ตั้งแต่ ค.ศ. 1997 และมีลูก 2 คน เธอและสามีชอบออกไปข้างนอกมาก ทั้งคู่มักไปเดินเที่ยวระยะไกล, พายเรือคายัก และปีนเขา อันเดอช็อนอาศัยที่Nacka, สต็อกโฮล์ม
แหล่งข้อมูลอื่น
{| class="wikitable" style="border: 1px solid #aaa; margin: 0px auto; width:80%; border-collapse: collapse; font-size: 95%; background-color: #f7f8ff;" ! style="width: 26%; | ก่อนหน้า ! style="width: 40%; | มักดาเลียนา อันเดอช็อน ! style="width: 26%; | ถัดไป
บุญเรือง ชุ่มอินทรจักร
บุญเรือง ชุ่มอินทรจักร (5 มกราคม พ.ศ. 2470 - 20 กุมภาพันธ์ พ.ศ. 2548) เป็นนักการเมืองชาวไทย เป็นอดีตสมาชิกสภาผู้แทนราษฎรจังหวัดลำปาง 4 สมัย อดีตนายกสมาคมผู้บ่มผู้เพาะปลูกและผู้ค้าใบยาสูบ จังหวัดลำปาง
ประวัติ
บุญเรือง ชุ่มอินทรจักร เกิดเมื่อวันที่ 5 มกราคม พ.ศ. 2470 ที่ตำบลสบตุ๋ย อำเภอเมืองลำปาง จังหวัดลำปาง เป็นบุตรของนายสุคำ ชุ่มอินทรจักร กับนางชื่น ชุ่มอินทรจักร เขาสมรสกับนางกมลทิพย์ ชุ่มอินทรจักร มีบุตร 5 คน
บุญเรือง เข้ารับการศึกษาชั้นประถมศึกษาที่โรงเรียนเคนเน็ตแม็คเคนซี จังหวัดลำปาง ชั้นมัธยมศึกษาที่โรงเรียนเซนต์คาเบรียล กรุงเทพฯ จากนั้นกลับมาเรียนต่อที่โรงเรียนปรินส์รอยแยลส์วิทยาลัย จังหวัดเชียงใหม่ ภายหลังสงครามโลกครั้งที่สอง จึงได้ไปเรียนต่อที่โรงเรียนอัสสัมชัญ กรุงเทพฯ และไปศึกษาต่อปริญญาตรีที่มหาวิทยาลัยไมอามี รัฐฟลอริดา
การทำงาน
บุญเรือง ชุ่มอินทรจักร เข้าทำงานที่กระทรวงเศรษฐการ จนถึงปี 2497 จากนั้นจึงได้รับเลือกตั้งเป็นสมาชิกสภาผู้แทนราษฎรจังหวัดลำปางครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคประชาธิปัตย์ และได้รับเลือกตั้งอีกครั้งในการเลือกตั้งปีเดียวกัน
หลังจากว่างเว้นการเลือกตั้งนานกว่าสิบปี ได้จัดให้มีการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 และบุญเรือง ชุ่มอินทรจักร ก็ได้ลงสมัครและได้รับเลือกตั้งอีกสมัย ในสังกัดพรรคประชาธิปัตย์เช่นเดิม หลังจากนั้นย้ายไปสังกัดพรรคกิจสังคม และได้รับเลือกตั้งเป็น ส.ส.สมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
หลังจากนั้นนายบุญเรือง จึงหันมาทำงานการเมืองระดับท้องถิ่นและได้รับเลือกเป็นประธานสมาชิกสภาจังหวัดลำปาง (สจ.)
นอกจากนั้น เขาได้รับเลือกเป็นนายกสมาคมผู้บ่มผู้เพาะปลูกและผู้ค้าใบยาสูบ จังหวัดลำปาง และเขายังเป็นผู้บริจาคที่ดินเพื่อก่อสร้างสำนักงานขนส่งจังหวัดลำปาง และศาลากลางจังหวัดลำปาง รวมกว่า 37 ไร่
ถึงแก่อนิจกรรม
บุญเรือง ชุ่มอินทรจักร เข้ารับการรักษาอาการป่วยด้วยโรคถุงลมโป่งพอง และเสียชีวิตเมื่อวันที่ 20 กุมภาพันธ์ พ.ศ. 2548 ณ โรงพยาบาลเชียงใหม่ราม 1 จังหวัดเชียงใหม่
ริวเซย์ โนะ ร็อคแมน 3
ริวเซย์ โนะ ร็อคแมน 3 หรือ เมกาแมนสตาร์ฟอร์ซ 3 (Mega Man Star Force 3) เป็นวิดีโอเกมประเภทเกมเล่นตามบทบาทจากประเทศญี่ปุ่น เป็นเกมที่เล่นด้วยนินเทนโดดีเอส ซึ่งอยู่ในซีรีส์ร็อคแมนและเป็นเกมลำดับที่ 3 ของซีรีส์เกมริวเซย์โนะร็อคแมน ผลิตโดยแคปคอม โดยวางจำหน่ายในวันที่ 13 พฤศจิกายน ค.ศ. 2008 ที่ประเทศญี่ปุ่น และ 30 มิถุนายน ค.ศ. 2009 ที่สหรัฐอเมริกา โดยตัวเกมออกวางจำหน่าย 2 เวอร์ชันคือ BLACK ACE และ RED JOKER
เวริเวรี
เวริเวรี (Verivery; 베리베리; ตัวย่อ VRVR) เป็นบอยแบนด์ชาวเกาหลีใต้ที่ก่อตั้งโดยเจลลีฟิชเอนเตอร์เทนเมนต์ ในปี ค.ศ. 2018 พวกเขาเดบิวต์เมื่อวันที่ 9 มกราคม ค.ศ. 2019 ด้วยเพลง Veri-Us
พวกเขาอำนวยการผลิตอัลบั้มและสร้างมิวสิควิดีโอหลายเพลงด้วยตัวเอง ซึ่งกำกับและตัดต่อโดยมินชัน ร่วมด้วยสมาชิกเวริเวรคนอื่น พวกเขาได้อธิบายว่าพวกเขาได้รับแรงบันดาลใจจากการแสดงของศิลปินคนอื่น ในขณะที่กเยฮย็อนกล่าวว่ากระบวนการของพวกเขาเริ่มต้นจาการที่มินชันได้ดึงเอา "ความคิดที่หลากหลายของสมาชิกทั้งหมดภายใต้การนำของเขา"
สมาชิก
ดัดแปลงมาจากข้อมูลในเนเวอร์
หลอน...ไม่หลับ
หลอน...ไม่หลับ (The Machinist, El Maquinista) เป็นภาพยนตร์ระทึกขวัญ พูดภาษาอังกฤษ  ถ่ายทำในบาร์เซโลนา ประเทศสเปน โดยทีมงานสร้างชาวสเปน กำกับโดยแบรด แอนเดอร์สัน ผู้กำกับชาวอเมริกัน และนำแสดงโดยคริสเตียน เบล
เรื่องย่อ
ภาพยนตร์กล่าวถึงช่างคุมเครื่องจักรในโรงงาน ชื่อ "เทรเวอร์ เรซนิก" (รับบทโดย เบล) ที่ป่วยเป็นโรคนอนไม่หลับมานานแรมปี จนกระทั่งร่างกายผ่ายผอมจนเหลือแต่หนังหุ้มกระดูก เรซนิกมีพฤติกรรมแปลกๆ จนเพื่อนร่วมงานสงสัยว่าติดยาเสพติด และพากันหนีห่าง เขากลายเป็นคนเก็บเนื้อเก็บตัว คบหากับคนรู้จักเพียงไม่กี่คน ได้แก่ "สตีวี" โสเภณีคู่ขา (รับบทโดย เจสัน ลีห์) "มาเรีย" สาวเสิร์ฟในร้านกาแฟ (รับบทโดย ซานเชซ-กีฮอน) และ "นิโคลัส" ลูกชายของมาเรีย อาการของเรซนิกเริ่มรุนแรงขึ้นเรื่อยๆ มองเห็นภาพซ้ำๆ กัน จนมีอาการจิตหลอน
ภาพยนตร์เฉลยในตอนจบว่า เมื่อปีก่อนหน้านั้นเกิดอุบัติเหตุทางรถยนต์ขึ้น โดยเรซนิกขับรถสปอร์ตด้วยความเร็วสูง ชนเด็กชายคนหนึ่งเสียชีวิต แล้วขับรถหนีไป  ด้วยความรู้สึกผิดในส่วนลึกของจิตใจ ทำให้เขาเกิดอาการนอนไม่หลับตลอดมาจนร่างกายทรุดโทรม และเกิดอาการประสาทหลอน  ในตอนท้ายของเรื่อง เรซนิกเข้ามอบตัวกับเจ้าหน้าที่ตำรวจ และนอนหลับได้เป็นครั้งแรกในเวลาหลายปี
งานสร้าง
ก่อนหน้าการถ่ายทำภาพยนตร์เรื่องนี้ คริสเตียน เบลที่มีความสูง 6 ฟุต ต้องใช้เวลา 4 เดือนในการลดน้ำหนักโดยการอดอาหาร ในแต่ละวันเขารับประทานเพียงกาแฟ 1 แก้ว และแอปเปิล 1 ผล (รับพลังงานวันละ 275 แคลอรี) น้ำหนักของเบลลดลงถึงประมาณ 27 - 28 กิโลกรัม จากเดิม 82 กิโลกรัม เหลือเพียงประมาณ 55 - 54 กิโลกรัม
หลังจากแสดงภาพยนตร์เรื่องนี้ คริสเตียน เบล รับบทเป็นแบทแมนใน แบทแมน บีกินส์ เขาทำการเพิ่มน้ำหนัก และเล่นกล้ามจนมีน้ำหนัก 86 กิโลกรัม
บทภาพยนตร์โดยสกอตต์ โคซาร์ ได้รับอิทธิพลจากผลงานเรื่อง The Double: A Petersburg Poem ของฟีโอดอร์ ดอสโตเยฟสกี และยังอ้างอิงถึงผลงานอีกหลายเรื่องของเขา ไม่ว่าจะเป็นเรื่อง พี่น้องคารามาซอฟ (The Brothers Karamazov), อาชญากรรมและการลงทัณฑ์ (Crime and Punishment), The Idiot และ Notes from Underground  ตัวละคร เทรเวอร์ เรซนิก นำมาจากชื่อของ เทรนต์ เรซเนอร์ แห่งวงไนน์อินช์เนลส์
รถดับเพลิงอากาศยาน
รถดับเพลิงอากาศยาน (airport crash tender; รู้จักในบางประเทศในฐานะ airport fire appliance) เป็นรถดับเพลิงเฉพาะ ที่ออกแบบมาเพื่อใช้ในการกู้ภัยและดับเพลิงอากาศยานที่สนามบินขนาดเล็ก, ท่าอากาศยาน และสนามบินทหาร
ลักษณะ
รถดับเพลิงอากาศยานเป็นเครื่องยนต์ที่ทรงพลังอย่างมาก พวกมันเอื้อการเร่งความเร็วที่ค่อนข้างดีต่อขนาดและน้ำหนัก สามารถจัดการภูมิประเทศที่ขรุขระนอกพื้นที่สนามบิน, บรรทุกน้ำและโฟมดับเพลิงด้วยความจุปริมาณมาก, ติดตั้งปั๊มความจุสูงที่ทรงพลังและหัวฉีดน้ำ/โฟมแรงดันสูง รวมถึงมีความสามารถในการนำส่งเครื่องมือดับเพลิงระยะไกล พวกมันสามารถติดตั้งบนแชสซีสี่ล้อ, หกล้อ หรือแม้กระทั่งแปดล้อ เพื่อลดรัศมีการเลี้ยวของพวกมัน ชุดขับเคลื่อนแปดล้ออาจมีล้อหน้าทั้งสี่ที่ควบคุมได้
รถดับเพลิงอากาศยานตัวใหม่รวมระบบการฉีด/หัวฉีดแฝดเพื่อฉีดกระแสของสารดับเพลิงผงเคมีแห้งเพอร์เพิล-เคเข้าไปในกระแสโฟมดับเพลิง<abbr title="โฟมที่ทำให้เกิดฟิล์มชนิดน้ำ">เอทริปเปิลเอฟ ซึ่งทำให้ไฟดับลงเร็วขึ้น บางคันมีถังฮาโลตรอนพร้อมสายจับสำหรับสถานการณ์ที่ต้องใช้สารสะอาด คุณสมบัติเหล่านี้ช่วยให้รถดับเพลิงอากาศยานเข้าถึงเครื่องบินได้อย่างรวดเร็ว และดับไฟขนาดใหญ่อย่างรวดเร็วต่อน้ำมันอากาศยานที่เกี่ยวข้อง
รถดับเพลิงอากาศยานบางคันมีสิ่งที่คล้ายแขนดับเพลิงยื่นออกมาซึ่งอยู่ในระดับที่สูงกว่าสิ่งอื่น ด้วยการให้ความเป็นไปได้ในการยกหัวฉีดน้ำ/โฟมให้สูงประมาณ 10 ถึง 20 เมตร ที่สามารถเจาะผ่านโครงสร้างผิวเผินของเครื่องบิน เพื่อต่อกรกับไฟที่อยู่ภายในลำตัวเครื่องบิน
แขนบางส่วนมีหัวฉีดเสริมที่เรียกว่าสนอซเซิล ซึ่งตามที่คณะกรรมการความปลอดภัยทางการคมนาคมแห่งชาติของสหรัฐระบุว่าเป็น "หัวฉีดแบบเจาะบนรถดับเพลิงที่ใช้เจาะลำตัวเครื่องบินของเครื่องบิน และจ่ายโฟมดับเพลิงเพื่อดับไฟภายในห้องโดยสารหรือพื้นที่สินค้าที่บรรทุก"
มาตรฐาน
องค์การการบินพลเรือนระหว่างประเทศ (ICAO) ได้กำหนดมาตรฐานและแนวทางปฏิบัติเกี่ยวกับประเภทกู้ภัยการดับเพลิงของสนามบินพลเรือนขนาดเล็ก  ส่วนสำนักงานการบินแห่งชาติอาจให้ข้อกำหนดเพิ่มเติมเกี่ยวกับบริการช่วยเหลือและดับเพลิงในสนามบินขนาดเล็ก
โอเชียนเวิลด์
โอเชียนเวิลด์ (Ocean world) เป็นสวนสนุกและสวนน้ำในอดีต รูปแบบเดียวกับสวนสยามแต่มีขนาดย่อมกว่า ตั้งอยู่บริเวณหาดบางแสน จ.ชลบุรี บนเนื้อที่ประมาณ 26 ไร่ ถือเป็นสวนน้ำแห่งแรกในประเทศไทยที่ตั้งอยู่ติดทะเล
โอเชียนเวิลด์ เปิดบริการตั้งแต่ปลายปี พ.ศ. 2529 – 2537 ดำเนินงานโดยบริษัท ไทยดัช จำกัด ซึ่งเป็นบริษัทตัวแทนสั่งเข้าอุปกรณ์เครื่องเล่นสวนสนุกจากยุโรป เช่น อิตาลี เนเธอร์แลนด์ เยอรมัน โอเชียนเวิลด์มีสวนน้ำที่มีสไลเดอร์ที่สูงที่สุดในประเทศ มีสวนสนุกที่มีเครื่องเล่นหลากชนิด มี Book Center และสวนหย่อมสำหรับพักผ่อนหย่อนใจ
หลังจากปิดกิจการแล้ว ได้ถูกรื้อและสร้างเป็นโรงแรมเดอะไทด์ รีสอร์ท บางแสน'''
อ้างอิง
"โอเชี่ยนเวิลด์" ตัวแปรใหม่ผู้มายืดอายุ BREAK EVEN "สวนสยาม"?
ต้นยุคอ้างอิง (ดาราศาสตร์)
ต้นยุคอ้างอิง (reference epoch หรือ epoch) ในทางดาราศาสตร์เป็นคำที่ใช้หมายถึงจุดเริ่มต้นที่ถูกกำหนดขึ้นเพื่อใช้อ้างอิง ส่วนใหญ่จะใช้ใน การสังเกตการณ์ทางดาราศาสตร์ หรือการสำรวจวัดค่า เมื่อเราพูดว่า J2000.0 จะหมายความว่าใช้เวลา 0:00 UTC ของวันที่ 1 มกราคม ค.ศ. 2000 เป็นจุดเริ่มต้นสำหรับปี วัน และชั่วโมง ตัวอย่างเช่น ในคำจำกัดความของเวลาปฏิทินดาราศาสตร์ จุดเริ่มต้นที่ค่า T (ศตวรรษจูเลียน) เป็น 0 คือเวลา 12:00 น. ของวันที่ 0 มกราคม 1900 ดังนั้น 12:00 น. ของวันที่ 0 มกราคม 1900 นี้คือต้นยุคอ้างอิงของเวลาปฏิทินดาราศาสตร์ ต้นยุคอ้างอิงของเลขวันจูเลียน คือเวลาเที่ยงวัน (เวลาสากล) ของวันที่ 1 มกราคม 4713 ปีก่อนคริสตกาลในปฏิทินจูเลียน
ต้นยุคอ้างอิงในการสังเกตการณ์ทางดาราศาสตร์
ส่วนใหญ่ใช้เพื่อระบุจุดเริ่มต้นสำหรับการคำนวณวงโคจรรอบดวงอาทิตย์ของดาวหาง ดาวเคราะห์น้อย และ ดาวเทียม เพื่อแสดงว่าองค์ประกอบวงโคจรนั้นได้มาจากการสังเกตการณ์ที่เวลาใด โดยปกติจะแสดงเป็นจำนวนวันว่าผ่านมากี่วันตั้งแต่วันที่ 1 มกราคม ของสากลศักราช และปี (เช่น 1 มกราคม 2006 UT)
โดยเฉพาะอย่างยิ่ง มักใช้เพื่อสังเกตวัตถุท้องฟ้าที่มีวงโคจรที่ไวต่อการเปลี่ยนแปลงเนื่องจากแรงดึงดูดของดาวเคราะห์ดวงอื่น เช่น ดาวหางและดาวเคราะห์น้อย และยิ่ง การคำนวณวงโคจรระยะยาวในการสังเกตการณ์ดาวหางนั้นทำได้ยาก เนื่องจากวงโคจรเปลี่ยนไปเรื่อย ๆ ในการสังเกตการณ์แต่ละครั้ง ดังนั้นการใช้ต้นยุคอ้างอิงที่ใหม่ที่สุดจึงสามารถที่จะทราบวงโคจรที่ใกล้เคียงกับเวลาที่สังเกตอย่างแม่นยำยิ่งขึ้น
ในอดีตมีการใช้ เวลา 12:00 (เที่ยงวัน) ของวันที่ 1 มกราคมปี ค.ศ. 1900, 1950 และ 2000 (J2000.0) เป็นต้นยุคอ้างอิง
ต้นยุคอ้างอิงในยูนิกซ์
ในระบบปฏิบัติการยูนิกซ์ได้มีการกำหนดให้ 00:00:00 น. ของวันที่ 1 มกราคม 1970 UTC เป็นต้นยุคอ้างอิง เวลายูนิกซ์ คือจำนวนวินาทีนับตั้งแต่จุดเวลานี้ไป
แอนแทรกซ์ (วงดนตรี)
แอนแทรกซ์ (Anthrax) เป็นวงดนตรีเฮฟวีเมทัลอเมริกัน จากนครนิวยอร์ก ก่อตั้งวงในปี 1981 เป็นวงหนึ่งที่มีความโด่งดังมากที่สุดในคริสต์ทศวรรษ 1980 ในกระแสเพลงแทรชเมทัล และเป็นที่รู้จักในฐานะวงที่นำเพลงเฮฟวีเมทัลและแร็ปมารวมกันเป็นวงแรก และขณะที่แทรชเมทัลเริ่มก้าวสู่กระแสหลักในช่วงกลางถึงปลายคริสต์ทศวรรษ 1980 แอนแทรกซ์ก็ได้รับขนานนามว่าเป็นหนึ่งใน "บิ๊กโฟร์" ของเพลงแทรชเมทัล ร่วมไปกับเมทัลลิกา เมกาเดธ และสเลเยอร์
ฮอปไลต์
ฮอปไลต์ (hoplite) เป็นพลเมือง-ทหารของนครรัฐกรีกโบราณ ซึ่งติดอาวุธด้วยหอกและโล่เป็นหลัก ยุทธวิธีหลัก คือ รูปขบวนแฟแลงซ์ ทหารเหล่านี้เป็นพลเมืองอิสระเป็นหลัก มีคุณสมบัติเป็นเกษตรกรและช่างศิลป์ซึ่งสามารถหาซื้อชุดเกราะและอาวุธสำริดได้ ซึ่งประเมินว่ามีหนึ่งในสามถึงกึ่งหนึ่งของประชากรชายผู้ใหญ่ฉกรรจ์ โดยทั่วไปฮอปไลต์ได้รับการฝึกทหารพื้นฐาน
ใน 690 ปีก่อน ค.ศ. กองทัพสปาร์ตาใช้นวัตกรรมทางทหารเรียก รูปขบวนแฟลแลงซ์ ยุทธวิธีใหม่นี้พิสูจน์ว่าประสบผลดีระหว่างยุทธการที่มาราธอนใน 490 ปีก่อน ค.ศ. และยุทธการที่พละเตียใน 479 ปีก่อน ค.ศ. เมื่อกรีกพิชิตเปอร์เซีย พลธนูและทหารเบาเปอร์เซียซึ่งรบในยุทธการที่มาราธอนล้มเหลว ส่วนหนึ่งเพราะลูกธนูเปอร์เซียอ่อนแอเกินกว่าจะเจาะทะลวงโล่และชุดเกราะของกรีกได้ และชุดเกราะของเปอร์เซียไม่สามารถปกป้องหอกและดาบที่ยาวกว่าของกรีก
คำว่า ฮอปไลต์ มาจากคำว่า ฮอปลอน (hoplon; ) ซึ่งเป็นโล่ชนิดที่ฮอปไลต์ถือ แม้คำว่า ฮอพลา ยังสามารถใช้เรียกอาวุธของทหารหรือกระทั่งอาวุธยุทธภัณฑ์เต็มของฮอปไลต์ก็ได้ ในการใช้ภายหลัง คำว่า ฮอปไลต์ ใช้เรียกทหารราบสวมชุดเกราะใดก็ตาม เช่น ทหารรับจ้างสวิสระหว่างสงครามเบอร์กันดี (ค.ศ. 1474–1477)
ความน่าจะเป็นเท่ากัน
ความน่าจะเป็นเท่ากัน (equiprobability) คือมโนทัศน์ทางปรัชญาในทฤษฎีความน่าจะเป็น ที่ยอมให้กำหนดความน่าจะเป็นปริมาณเท่า ๆ กันแก่ผลที่จะออกมา เมื่อผลเหล่านั้นได้ถูกพิจารณาแล้วว่ามีความเป็นไปได้เท่ากัน (equipossibility) ในการรับรู้บางสิ่ง บทบัญญัติอันเป็นที่รู้จักดีที่สุดของกฎดังกล่าวคือ หลักแห่งความไม่แตกต่าง (principle of indifference) ของลาปลัส ซึ่งกล่าวไว้ว่า "เราไม่มีสารสนเทศอื่นใดนอกเหนือไปจาก" เหตุการณ์ไม่เกิดร่วมจำนวน N เหตุการณ์ที่สามารถเกิดขึ้นได้ เราจึงจัดการกำหนดความน่าจะเป็นของแต่ละเหตุการณ์เป็น การกำหนดความน่าจะเป็นแบบอัตวิสัยนี้ใช้เฉพาะในบางสถานการณ์อย่างเช่นการกลิ้งลูกเต๋าหรือการออกสลากกินแบ่ง เนื่องจากการทดลองเหล่านี้สนับสนุนโครงสร้างสมมาตร และสถานะความรู้ของผู้กำหนดจะต้องไม่เปลี่ยนแปลงโดยชัดแจ้งภายใต้สมมาตรนี้
รายชื่อตอนในทีนไททันส์
รายชื่อตอนของการ์ตูนทีวีแอนิเมชันของประเทศสหรัฐอเมริกาเรื่อง ทีนไททันส์
บิ๊กบอย
บิ๊กบอย เป็นภาพยนตร์ไทย คอมเมดี้-ดรามา ผลิตโดยค่าย เอ็ม เทอร์ตี้ไนน์ ออกฉายเมื่อ 6 เมษายน พ.ศ. 2553 กำกับโดย มณฑล อารยางกูร นำแสดงโดย โทนี่-อิรา รากแก่น ,เศรษฐา ศิระฉายา ,รัตนารัตน์ เอื้อทวีกุล ,รอย แมคคอย
เนื้อเรื่องย่อ
โป้ (โทนี่-อิรา รากแก่น) คือเด็กปี 1 ของมหาวิทยาลัยที่มีชื่อเสียงทางตอนเหนือของประเทศ ทั้งชีวิตที่ผ่านมาเขามีดีแค่เรื่องเรียน ส่วนงานอดิเรกหรือกิจกรรมเจ๋งๆนั้น เขาไม่เคยทำได้ อีกไม่กี่เดือนโป้ก็ต้องตามคุณพ่อคุณแม่ไปเปิดร้านอาหารไทยที่อเมริกา แต่โป้มีความดันทุรังครั้งใหม่ขึ้นมาเสียก่อนนั้นคือการเต้นบีบอยเพียงเพราะติดหญิงที่กริ๊ดบีบอยเข้าเท่านั้นเอง บังเอิญเป็นช่วง เดียวกับ ปู่ปุน (เศรษฐา ศิระฉายา) คุณปู่วัย 60 ปลายๆมาอยู่ที่กรุงเทพเกิดหลังเดาะเข้าโรงพยาบาล โป้จึงสบโอกาสมาฝึกบีบอยที่กรุงเทพโดยอ้างจะมาดูแลคุณปู่แม้ตนจะเป็นไม้เบื่อไม้เมากับคุณปู่ก็ตามที
เกร็ดหนัง
ก็เห็นความตั้งใจในการทำงานจึงตกลงรับบทนี้ทันที นอกจากนี้ยังมีฉากที่ปู่ปุนยังต้องเต้นบีบอยท่ามาตรฐานอีกด้วย
โรงเรียนวิทยาศาสตร์จุฬาภรณราชวิทยาลัย ลพบุรี
โรงเรียนวิทยาศาสตร์จุฬาภรณราชวิทยาลัย ลพบุรี ตั้งอยู่บริเวณเชิงเขาวงพระจันทร์ เลขที่ 216 ม.1 ต.ห้วยโป่ง อำเภอโคกสำโรง จังหวัดลพบุรี 15120 เป็นโรงเรียนวิทยาศาสตร์ที่จัดตั้งขึ้นจากวัตถุประสงค์ของกระทรวงศึกษาธิการ เพื่อสนองพระราชปณิธานของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี ที่ทรงมุ่งมั่นจะส่งเสริมคุณภาพชีวิต ในด้านความเป็นอยู่และการศึกษาของเยาวชนโดยเฉพาะเยาวชนที่อยู่ห่างไกล ปัจจุบันเป็นโรงเรียนที่อยู่ในแผนยุทธศาสตร์ สำหรับนักเรียนที่มีความสามารถพิเศษเฉพาะด้านวิทยาศาสตร์ เทคโนโลยีและสิ่งแวดล้อม ปัจจุบันคณะรัฐมนตรีในที่ประชุมคณะรัฐมนตรีมีมติประกาศให้ กลุ่มโรงเรียนวิทยาศาสตร์จุฬาภรณราชวิทยาลัย เป็นโรงเรียนวิทยาศาสตร์ภูมิภาค โดยจัดการเรียนการสอนตั้งแต่ระดับชั้นมัธยมศึกษาตอนต้น - ตอนปลาย
ประวัติ
โรงเรียนวิทยาศาตร์จุฬาภรณราชวิทยาลัย ลพบุรี เป็นโรงเรียนมัธยมศึกษาประจำเขตการศึกษา 5 สังกัดกรมสามัญศึกษา กระทรวงศึกษาการจัดตั้งตามประกาศกระทรวงศึกษาธิการ เรื่องการตั้งโรงเรียน รัฐบาลประกาศ ณ วันที่ 3 กุมภาพันธ์ 2538 เนื่องในวโรกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี ทรงเจริญพระชนมายุ ครบ 3 รอบ กระทรวงศึกษาธิการ สำนึกในพระมหากรุณาธิคุณที่ทรงมีต่องานด้านวิทยาศาสตร์เทคโนโลยีและสิ่งแวดล้อม เพื่อสนองพระราชประสงค์ของพระองค์ที่ทรงมุ่งมั่นจะส่งเสริม คุณภาพชีวิตในด้านความเป็นอยู่และการศึกษาของเยาวชนของชาติ โดยเฉพาะอย่างยิ่งเยาวชนที่อยู่ห่างไกล กระทรวงศึกษาธิการจึงได้ประกาศจัดตั้งโรงเรียนขึ้นให้อยู่ในสังกัดกรมสามัญศึกษา
สัญลักษณ์ประจำโรงเรียน
ดังนั้น จุฬาภรณราชวิทยาลัย หมายถึง สถาบันการศึกษาขั้นสูงอันเกี่ยวเนื่องกับสถาบันพระมหากษัตริย์ ในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี เจ้าฟ้านักวิทยาศาสตร์ ทั้งนี้ โดยโรงเรียนได้ใช้พระนามเพื่อเฉลิมพระเกียรติเนื่องในวโรกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี ทรงเจริญพระชนมายุครบ 36 พรรษา
เขตพื้นที่บริการ
โรงเรียนวิทยาศาสตร์จุฬาภรณราชวิทยาลัย ลพบุรี มีพื้นที่บริการในเขตภาคกลาง ได้แก่
หอพักนักเรียน
ในปัจจุบันโรงเรียนจุฬาภรณราชวิทยาลัย ลพบุรี มีหอพักเพื่ออำนวยความสะดวกและเป็นที่พักนักเรียนซึ่งนักเรียนส่วนใหญ่อยู่ต่างจังหวัด ซึ่งโรงเรียนจุฬาภรณราชวิทยาลัย ลพบุรีมีหอพักนักเรียนจำนวน 6 หอพัก ดังนี้
นาเบโมโนะ
นาเบโมโนะ หรือ นาเบเรียวริ (鍋料理, nabe ryōri) คืออาหารประเภทหม้อไฟแบบญี่ปุ่น เป็นอาหารจานร้อนที่รับประทานขณะต้มในหม้อ รับประทานขณะปรุงอาหารด้วยหม้อและแหล่งความร้อนบนโต๊ะอาหาร ในภาษาพูดทั่วไปในญี่ปุ่นมักเรียกว่า นาเบะ (鍋) เฉย ๆ
นอร์มัน ฟอสเตอร์
นอร์มัน รอเบิร์ต ฟอสเตอร์, บารอนฟอสเตอร์แห่งเทมส์แบงก์ (Norman Robert Foster, Baron Foster of Thames Bank) เกิดเมื่อวันที่ 1 มิถุนายน ค.ศ. 1935 เป็นสถาปนิกชาวอังกฤษซึ่ง มีผลงานออกแบบผลงานระดับนานาชาติ เขาเป็นผู้ออกแบบอาคารสำนักงานที่เป็นจุดเด่นมากที่สุดคนหนึ่งในสหราชอาณาจักร ในปี 2009 เขาได้รับรางวัลพรินท์เฟลีเปออฟอัสตูเรียส ในสาขาศิลปะ และได้รับรางวัลพริตซ์เกอร์ ในปีค.ศ. 1999
อ้างอิง
1935
ภูมิคุ้มกันรับมา
ภูมิคุ้มกันรับมา (Passive immunity) เป็นการส่งต่อภูมิคุ้มกันแบบฮิวเมอร์ที่ถูกกระตุ้นแล้วที่ประกอบด้วยแอนทิบอดีที่สร้างมาพร้อมแล้ว ภูมิคุ้มกันรับมาสามารถเกิดขึ้นได้โดยธรรมชาติ ในกรณีที่แอนทิบอดีของมารดาถูกส่งต่อไปยังตัวอ่อนผ่านทางรก และสามารถเกิดจากการถูกกระตุ้นทางเทียมด้วยระดับของ แอนทิบอดีที่เฉพาะต่อสารก่อโรค หรือ สารพิษ เฉพาะหนึ่ง ๆ (มักได้มาจากมนุษย์, ม้า หรือสัตว์อื่น ๆ) จะถูกส่งต่อไปยังบุคคลที่ไม่มีภูมิคุ้มกัน ผ่านทางผลิตผลของเลือด ที่มีแอนทิบอดี เช่นในการรักษาด้วยอิมมูโนกลอบิวลิน หรือ แอนทิเซรัม ภูมิคุ้มกันรูปแบบนี้จะถูกใช้เมื่อมีความเสี่ยงต่อการติดเชื้อสูง และมีเวลาให้ร่างกายพัฒนาภูมิคุ้มกันขึ้นมาเองไม่เพียงพอ หรือเพื่อเป็นการลดอาการที่เกิดขึ้นอยู่ในโรคกดภูมิคุ้มกัน การให้ภูมิคุ้มกันแบบรับมาสามารถให้ในบุคคลที่ไม่สามารถสัเคราะห์แอนทิบอดี และเมื่อได้รับโรคที่เขาไม่มีภูมิคุ้มกันต่อโรคนั้น ๆ
เฉียงพร้านางแอ
เฉียงพร้านางแอ( หรือ เขียงพร้า,กวางล่ามา(ตราด),บงมั่ง(ปราจีน),แสนฟ้านางแอ,โอ่งนั่ง,บ่งนั่ง(อุดร),วงคต,บงคต,สีฟันนางแอ,เฉียงพร้านางแอ่น,(พายัพ)คอแห้ง,เขียงฟ้า,(ภาคใต้),เขียงพร้านางแอ(ชุมพร),กูมุย(เขมรสุรินทร์)เป็นพรรณไม้ยืนต้นขนาดกลาง จนถึง ขนาดใหญ่ แตกกิ่งก้านสาขาตรงเรือนยอดของต้น เปลือกต้นเป็นสีดำและขรุขระเล็กน้อย ใบเดี่ยว ออกใบสลับกันไปตามลำต้น มีสีเขียว มีเนื้อที่แข็ง ลักษณะของใบจะคล้ายกับใบไทรย้อย ใบดกและหนาทึบ ดอกออกเป็นช่อ อยู่ตรงส่วนปลายของลำต้น ดอกของต้นเฉียงพร้านางแอนี้มีขนาดเล็ก และมีสีเขียวเหลืองๆ เป็นพรรณไม้กลางแจ้ง ที่ชอบความชื้นสูง มักขึ้นตามป่าชื้นและที่ลุ่มชื้นแฉะ ขยายพันธุ์ด้วยการตอน และเพาะเมล็ด
เปลือก ใช้ปรุงเป็นยาแก้ไข้ระงับความร้อน แก้ไข้กล่อมเสมหะและโลหิต และ ยังแก้พิษร้อนภายในร่างกายแต่จะทำให้กระหายน้ำบ้าง ซึ่งจะมีรสฝาด เย็น และหวานเล็กน้อย (อ้างอิงจาก108สมุนไพรไทย เล่ม3)
พระเจ้าจื้อ
คำว่า "ตี้" เป็นคำนำหน้านาม แปลว่า จักรพรรดิ ดังในชื่อตำแหน่ง "หยานตี้" (炎帝; "จักรพรรดิเปลวเพลิง") และ "หฺวังตี้" (黃帝; "จักรพรรดิเหลือง") ตี้จื้อผู้นี้เป็นบุตรของตี้คู่ (帝嚳) ขึ้นเป็นจักรพรรดิและดำรงตำแหน่ง 9 ปี (ราว 2366–2358 ปีก่อนคริสตกาล) จนเสียชีวิต และน้องชายร่วมบิดาหรือมารดา คือ ตี้เหยา (帝堯) สืบตำแหน่งต่อ เอกสาร ฉื่อจี้ (史記) ของซือหม่า เชียน (司馬遷) ระบุไว้ในส่วนพงศาวดารจักรพรรดิทั้งห้าว่า ตี้จื้อปกครองอย่างเลวร้ายจนวาระสุดท้ายของชีวิต และพี่ชายหรือน้องชายของตี้จื้อนาม Fang Xun ผู้ทรงคุณธรรม จึงปกครองต่อ เรียกขานกันว่า ตี้เหยา
รายการธงในประเทศอิตาลี
บทความนี้ว่าด้วยธงต่างๆ ในประเทศอิตาลีโดยสังเขป สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาติอิตาลี
โตเกียวยาคูลท์สวอลโลวส์
โตเกียวยาคูลท์สวอลโลวส์ (東京ヤクルトスワローズ; Tokyo Yakult Swallows) เป็นทีมเบสบอลระดับอาชีพในเซ็นทรัลลีกของประเทศญี่ปุ่น
ทีมสวอลโลวส์ได้รับการตั้งชื่อตามเจ้าขององค์กร ซึ่งก็คือบริษัทยาคูลท์ ตั้งแต่ ค.ศ. 1950-1965 อดีตเจ้าของทีมคือการรถไฟญี่ปุ่น (หรือรู้จักกันในชื่อโคะคุเทะสึ (国鉄) ในภาษาญี่ปุ่น) และเรียกในชื่อโคะคุเทะสึสวอลโลวส์ หลังจากนั้น ทางบริษัทหนังสือพิมพ์ซันเคะอิชินบุนได้เข้ามาเป็นเจ้าของทีมตั้งแต่ ค.ศ. 1965 ถึง 1968 และมีชื่อเรียกคือ ซันเคะอิอะตอม ก่อนที่ทางบริษัทยาคูลท์เข้ามาซื้อทีมใน ค.ศ. 1970 และกลับมาเรียกชื่อทีมว่าสวอลโลวส์ดังเดิมใน ค.ศ. 1974 หลังจากนั้น ได้มีการเปลี่ยนชื่อทีมเป็นโตเกียวยาคูลท์สวอลโลวส์ ใน ค.ศ. 2006
ยุคโคะคุเทะสึและซันเคะอิ (ค.ศ. 1950-1968)
ทีมนี้ก่อตั้งขึ้นครั้งแรกใน ค.ศ. 1950 เมื่อทีมได้รับการก่อตั้งโดยอดีตเจ้าของคือการรถไฟญี่ปุ่น และตัดสินใจที่จะใช้ชื่อทีมคือโคะคุเทะสึสวอลโลวส์ ใน ค.ศ. 1961 ทีมได้รับการลงเอยด้วยการเป็นที่ 3 ในลีกได้เป็นครั้งแรกในประวัติศาสตร์ของทีม
ยุคยาคูลท์ (ค.ศ. 1974-2005)
ใน ค.ศ. 1990 คะสึยะ โนะมุระ ได้กลายมาเป็นผู้จัดการทีมคนใหม่ของสวอลโลวส์ ส่งผลให้เกิดความเปลี่ยนแปลงอย่างสุดขีดในทีม แม้ว่าช่วงปีแรกของเขาจะช่วยทีมสวอลโลวส์ได้เพียงอันดับ 5 ในลีก แต่ทีมสวอลโลวส์ก็ได้อันดับ 3 ในปีถัดมาได้เป็นครั้งแรกนับจาก ค.ศ. 1980
ยุคโตเกียวยาคูลท์ (ค.ศ. 2006-ปัจจุบัน)
ใน ค.ศ. 2006 ได้มีการเพิ่มคำว่าโตเกียวเข้าไปในชื่อทีม ส่งผลให้ทีมมีชื่อว่าโตเกียวยาคูลท์สวอลโลวส์ และตราสัญลักษณ์ของกรุงโตเกียวได้เพิ่มลงบนชุดกีฬาเป็นครั้งแรกนับตั้งแต่สมัยโคะคุเทะสึ ทีมนี้มีอัตราชนะร้อยละ .500 และจบลงด้วยการได้อันดับ 3 ในลีก
ค.ศ. 2011 จัดเป็นปีที่น่าประทับใจสำหรับทีมสวอลโลวส์ โดยในเดือนเมษายน ทีมสวอลโลวส์ได้ก้าวขึ้นสู่จุดสูงสุดของเซ็นทรัลลีกและสามารถครองการเป็นอันดับ 1 ไปจนถึงเดือนกันยายนเมื่อทีมชุนอิจิดรากอนส์ได้ก้าวเข้าสู่การชิงชัยในช่วงท้าย ส่งผลให้ทีมสวอลโลวส์ได้อันดับ 2 ของเซ็นทรัลลีกในท้ายที่สุด
ทีมสวอลโลวส์เข้าแข่งขันไคลแมกซ์ซีรีส์ใน ค.ศ. 2009 และได้พบกับทีมโยะมิอุริไจแอนส์ในสนามแรก โดยเป็นฝ่ายชนะที่ 2-1 เกม ทีมสวอลโลวส์ได้เลื่อนขึ้นสู่สนาม 2 เป็นครั้งแรกและได้ทำการชิงแชมป์เซ็นทรัลลีกกับทีมชุนอิจิดรากอนส์ โดยทีมสวอลโลวส์เป็นฝ่ายแพ้ทีมดรากอนส์ที่ 2-4 เกม และเป็นการจบฤดูกาลหลัง โดยในตอนท้ายของฤดูกาล ฮิโระโทะชิ อิชิอิ ได้อำลาออกจากทีม
ค.ศ. 2012 โนะริชิกะ อะโอะกิ ได้รับการถ่ายไปยังทีมมิลวอกีบริวเวอร์ และเมื่อวันที่ 19 มีนาคม ค.ศ. 2012 สำนักงานใหญ่ได้ย้ายไปยังคิตะ-อะโอะยะมะซึ่งตั้งอยู่ใกล้กับเมจิชินงูสเตเดียมนับจากฮิงะชิ-ชินบะชิ
สมาชิกทีมปัจจุบัน
ผู้จัดการและหัวหน้าผู้ฝึกสอน
{|
ผู้เล่นฝ่ายรับเขตนอก
ผู้ฝึกสอน
อดีตผู้เล่น
🇺🇸 โจ เพปิโทน (ค.ศ. 1973) 🇺🇸 ชาร์ลี มานูเอล (ค.ศ. 1976–1978) 🇺🇸 ฟลอยด์ แบนนิสเตอร์ (ค.ศ. 1990) 🇺🇸 เร็กซ์ ฮัดเลอร์ (ค.ศ. 1993) 🇨🇼 เฮนสลีย์ มูเลนส์ (ค.ศ. 1993) 🇺🇸 โรแบร์โต เพทาจีน (ค.ศ. 1999-2002) 🇨🇦 แอรอน กาอิล (ค.ศ. 2007-2011)
ตัวนำโชค
ตัวนำโชคของทีมเป็นนกนางแอ่นสีดำที่มีใบหน้าสีแดงชื่อ สึบะคุโร เขาเป็นที่รู้จักในฐานะผู้มีความระหองระแหงกับตัวนำโชคของทีมโอริกซ์บัฟฟาโลส์
หมายเลขที่อยู่บนด้านหลังเสื้อของเขาคือ "8960" ซึ่งขัดแย้งกับ 111/222 ที่ใช้โดยบัฟฟาโลบูล และบัฟฟาโลเบล ผู้เป็นตัวนำโชคของทีมบัฟฟาโลส์
นอกจากนี้ ยังมีตัวนำโชคเพศหญิงชื่อ สึบะมิ เธอสวมกระโปรงและอาจมีการตั้งใจให้เป็นน้องสาวของสึบะคุโร เช่นเดียวกับเบลที่เป็นน้องสาวของบูล
ท่าอากาศยานนานาชาติแม่ฟ้าหลวง เชียงราย
ท่าอากาศยานแม่ฟ้าหลวง เชียงราย หรือ สนามบินเชียงราย (Mae Fah Luang – Chiang Rai International Airport)  ตั้งอยู่เลขที่ 404 หมู่ 10 ตำบลบ้านดู่ อำเภอเมืองเชียงราย จังหวัดเชียงราย ห่างจากถนนพหลโยธิน (เชียงราย - แม่จัน) ทางทิศตะวันออกประมาณ 2.6 กิโลเมตร และห่างจากตัวเมืองเชียงราย ประมาณ 8 กิโลเมตร มีพื้นที่ทั้งหมด ประมาณ 3,042 ไร่
ข้อมูลทั่วไป
ท่าอากาศยานเชียงรายเปิดใช้งานอย่างเป็นทางการ เมื่อวันที่ 5 สิงหาคม พ.ศ. 2535 สังกัดกรมการบินพาณิชย์ (บพ.) กระทรวงคมนาคม ต่อมา บพ.ได้ถูกโอนมาขึ้นอยู่กับการบริหารของ "การท่าอากาศยานแห่งประเทศไทย” เมื่อวันที่ 2 ตุลาคม พ.ศ. 2541 และ "การท่าอากาศยานแห่งประเทศไทย” ได้แปลงสภาพเป็นบริษัทมหาชน ตามแนวนโยบายของรัฐบาล ภายใต้ชื่อ "บริษัท ท่าอากาศยานไทย จำกัด (มหาชน) (ทอท.)” เมื่อวันที่ 30 กันยายน พ.ศ. 2545 ถึงปัจจุบัน
ต่อมา คณะกรรมการ ทอท. มีมติเห็นชอบให้เพิ่มชื่อท่าอากาศยานเชียงรายเป็น ท่าอากาศยานแม่ฟ้าหลวง เชียงราย เพื่อเทิดพระเกียรติและน้อมรำลึกถึงพระมหากรุณาธิคุณในสมเด็จพระศรีนครินทราบรมราชชนนี และเป็นอนุสรณ์สถานแห่งความจงรักภักดีที่มีต่อสมเด็จพระศรีนครินทราบรมราชชนนี ตามที่ได้มีการร้องขอจากหน่วยงานภาครัฐ เอกชน และประชาชนในจังหวัดเชียงราย ดังนั้น ทอท. จึงได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 พระราชทานพระบรมราชานุญาตให้ใช้ชื่อดังกล่าวตั้งแต่วันที่ 13 มีนาคม พ.ศ. 2553 เป็นต้นมา
ท่าอากาศยานแม่ฟ้าหลวง เชียงราย เป็นสนามบินที่มีขีดความสามารถในการรองรับผู้โดยสารได้ 3 ล้านคนต่อปี และสามารถรองรับอากาศยานขนาดใหญ่ เช่น Boeing 777, Boeing 787, Airbus A330 series, Airbus A340 series และอากาศยานขนาดใหญ่มาก เช่น Boeing 747 series ในอดีต บริษัท การบินไทย จำกัด (มหาชน) เคยนำเครื่องบินขนาดใหญ่แบบ แอร์บัส เอ340 Airbus A340-642 และขนาดใหญ่มากแบบ Boeing 747 ทำการบินจาก ท่าอากาศยานดอนเมือง ไป-กลับ ท่าอากาศยานแม่ฟ้าหลวง เชียงราย อีกด้วย
ปัจจุบันมีสายการบินให้บริการที่ ทชร. จำนวน 5 สายการบิน แบ่งเป็นเส้นทางภายในประเทศ 5 สายการบิน (สายการบินการบินไทยสมายล์, ไทยเวียดเจ็ทแอร์, ไทยไลออนแอร์, ไทยแอร์เอเชีย, และสายการบินนกแอร์) โดยเปิดบริการในเส้นทางดังต่อไปนี้ เชียงราย-กรุงเทพมหานคร ไป-กลับ วันละ 15 เที่ยวบิน รวม 30 เที่ยวบิน (แบ่งเป็นท่าอากาศยานสุวรรณภูมิ 6 เที่ยวบิน, ท่าอากาศยานดอนเมือง 9 เที่ยวบิน) ข้อมูล ณ 27 มิ.ย. 66 โดยตารางบินข้างต้นอาจเพิ่มหรือลดได้ตามตารางบินของสายการบินนั้นๆ
เมื่อวันที่ 11 มิถุนายน พ.ศ. 2565 มีเที่ยวบินขาเข้าระหว่างประเทศเที่ยวบินแรกของ Nomad Aviation AG อากาศยานแบบ แอร์บัส เอ319 เส้นทาง DPS (บาหลี ประเทศอินโดนีเซีย) - CEI (เชียงราย ประเทศไทย) มีผู้โดยสารทั้งหมด 17 คน
ทั้งนี้ ทชร.มีศักยภาพพร้อมที่จะรองรับสายการบินระหว่างประเทศให้มากขึ้น เพื่อกระตุ้นการค้าและเศรษฐกิจของจังหวัดเชียงราย
ทางวิ่งอากาศยาน (RUN WAY)
ทางวิ่งมีหนึ่งเส้นทาง เป็นแอสฟัลติกคอนกรีตในทิศทาง 03/21 ค่าความแข็งของพื้นผิวทางวิ่ง PCN 84/F/D/X/T มีความยาว 3,000 เมตร กว้าง 45 เมตร ไหล่ทางวิ่งข้างละ 7.5 เมตร และ STOP WAY ปลายทางวิ่งทั้ง 2 ด้าน ยาวด้านละ 60 เมตร สามารถรองรับอากาศยาน CODE E (กางปีกตั้งแต่ 52 เมตร ไม่เกิน 65 เมตร ฐานล้อหลักกว้างตั้งแต่ 9 ถึง 14 เมตร) เช่น B-777, B-787 and A330
ทางขับ (TAXI WAY)
EXIT TAXI WAY มี 2 เส้นทาง คือ TAXI WAY A และ TAXI WAY B (ไม่มี RAPID-EXIT TAXI WAY) ทางขับทั้งสองเส้นเป็นแอสฟัลติคคอนกรีต มีความกว้าง 23 เมตร ไหล่ทางขับกว้าง 10.5 เมตร ค่าความแข็งของพื้นผิวทางขับ (TAXI WAY) 84 F/D/X/T
ลานจอดอากาศยาน
มีจำนวนเนื้อที่โดยประมาณ 45,330 ตารางเมตร ขนาด 120 x 337 เมตร ตั้งอยู่ทางทิศตะวันตก ของทางวิ่ง ห่างจาก RUN WAY CENTER LINE 280 เมตรพื้นผิวเป็นคอนกรีต ค่าความแข็ง 73 R/D/X/T มีจำนวน หลุมจอดอากาศยาน จำนวน 7 หลุมจอด และมีลานจอดเฮลิคอปเตอร์ จำนวน 12 หลุมจอด
หลุมจอดอากาศยาน
จำนวน 7 หลุมจอด แบ่งเป็น
อาคารผู้โดยสาร
เป็นอาคารเดี่ยวคอนกรีตเสริมเหล็ก 2 ชั้น พื้นที่ขนาด 60 x 180 เมตร พื้นที่ใช้ประโยชน์ 22,960 ตารางเมตร สามารถรองรับผู้โดยสารในชั่วโมงคับคั่งได้ถึง 1,250 คน โดยพื้นที่ใช้ประโยชน์ประกอบด้วย
โครงการพัฒนาท่าอากาศยานแม่ฟ้าหลวง เชียงราย
บริษัท ท่าอากาศยานไทย จำกัด (มหาชน) หรือ “ทอท.” เปิดเผยว่า ในฐานะที่เชียงรายเป็น 1 ใน 3 ท่าอากาศยานที่คณะกรรมการ (บอร์ด) อนุมัติให้ปรับแผนแม่บทใหม่ในการลงทุนพัฒนาปรับปรุงสนามบิน (เมื่อวันที่ 25 เมษายน พ.ศ. 2561 ที่ประชุมบอร์ด ทอท.อนุมัติให้ใช้วงเงินลงทุนรวมประมาณ 4,400 ล้านบาท ระหว่างปี พ.ศ. 2561–2563) เพื่อให้สอดคล้องกับความต้องการของผู้โดยสารปัจจุบันซึ่งมีนักท่องเที่ยวจีนเพิ่มเป็นจำนวนมาก จึงมีความจำเป็นต้องเพิ่มพื้นที่ในอาคารผู้โดยสารให้สะดวกสบายมากขึ้น และในการประชุมคณะกรรมการ ทอท. ครั้งที่ 10/2559 เมื่อวันที่ 19 สิงหาคม พ.ศ. 2559 ที่ประชุมมีมติเห็นชอบแผนแม่บทการพัฒนา ทชร. โดยแบ่งการพัฒนาเป็น 3 ระยะ ประกอบด้วย ระยะที่หนึ่ง ปี พ.ศ. 2561–2565 ระยะที่สอง ปี พ.ศ. 2564–2569 และระยะที่สาม ปี พ.ศ. 2569–2570
แผนพัฒนาระยะที่หนึ่ง ปี พ.ศ. 2561–2565
- รองรับปริมาณจราจรทางอากาศได้ถึงปี พ.ศ. 2568
- รองรับเที่ยวบินได้ 16 เที่ยวบิน/ชั่วโมง
- หลุมจอดอากาศยาน 10 หลุมจอด
- รองรับผู้โดยสารได้ 3 ล้านคน/ปี
- ที่จอดรถ 1,200 คัน
- สร้างทางขับคู่ขนาน* **
** น.ต.ดร.สมชนก เทียมเทียบรัตน์ ผู้อำนวยการการท่าอากาศยานแม่ฟ้าหลวง เชียงราย (ผชร.) เปิดเผยว่า เพื่อรองรับการเติบโตในอนาคตหลายด้าน ท่าอากาศยานแม่ฟ้าหลวง เชียงรายจึงมีโครงการก่อสร้างระบบทางขับขนานด้านทิศเหนือและปรับปรุงทางขับซ้ายหลุมจอด พร้อมทางขับเอและบี เริ่มก่อสร้าง 4 ต.ค. 64 โดยมีกรอบการทำงานแบ่งออกเป็น 3 ระยะ (ในการก่อสร้างบางพิ้นที่อาจจะมีการปิดสนามบินช่วงเวลา 15.01–22.59 ของทุกวัน ทำให้ตารางบินอาจมีการเปลี่ยนแปลง)
2.ระยะที่ 2 (Phase 2, ช่วงเวลาก่อสร้าง 12 เดือน หลังจากเสร็จระยะที่ 1) ทำการก่อสร้างทางขับ (Taxiway) A, B, C, D, P และ G โดยที่ C คือทางขับออกด่วน (Rapid exit taxiway) และ P คือทางขับคู่ขนาน (Parallel taxiway), ระบบท่อระบายน้ำ, ระบบไฟสัญญาณ รวมถึงการถอดถอนและติดตั้งอุปกรณ์บางส่วนของทางวิ่งหมายเลข 21 (RWY 21)
3.ระยะที่ 3 (Phase 3, ช่วงเวลาก่อสร้าง 7 เดือน หลังจากเสร็จระยะที่ 2) ทำการปรับปรุงและก่อสร้างเพิ่มเติมทางขับประชิด (Closer taxiway) E, F และ G รวมถึงทำการติดตั้งอุปกรณ์อำนวยความสะดวก เช่น ไฟสัญญาณ, PAPI และระบบท่อระบายน้ำ
แผนพัฒนาระยะที่สอง ปี พ.ศ. 2564-2569
- รองรับผู้โดยสารได้ 3.3 ล้านคน/ปี
- รองรับปริมาณจราจรทางอากาศได้ถึงปี พ.ศ. 2573
- หลุมจอดอากาศยาน 12 หลุมจอด
- ขยายอาคารผู้โดยสารทางด้านทิศใต้ เพื่อรองรับการเพิ่มหลุมจอดระยะประชิดเป็น 6 หลุมจอด
แผนพัฒนาระยะที่สาม ปี พ.ศ. 2569–2574
- รองรับผู้โดยสารได้ 3.7 ล้านคน/ปี
- รองรับปริมาณจราจรทางอากาศได้ถึงปี พ.ศ. 2578
- รองรับเที่ยวบินได้ 30 เที่ยวบิน/ชั่วโมง
- หลุมจอดอากาศยาน 13 หลุมจอด
สากลศักราช
สากลศักราช (Common Era) ราชบัณฑิตยสภาเสนอให้ย่อว่า ส.ศ. (CE) เป็นระบบนับปีปฏิทินสำหรับปฏิทินเกรกอเรียนและปฏิทินจูเลียน ซึ่งมีจำนวนเท่าเทียมกับปีตามระบบศักราชไดโอไนซัส (Dionysian era) ที่แบ่งออกเป็นคริสต์ศักราช (Christian Era) ย่อว่า ค.ศ. (CE) กับก่อนคริสตกาล (before Christ) เช่น ปี ส.ศ. 1 ย่อมตรงกับ ค.ศ. 1 ส่วนปีก่อน ส.ศ. 1 เรียกว่า ก่อนสากลศักราช (before the Common Era) อาจย่อว่า ก่อน ส.ศ. (BCE)
เดิมที ไดโอไนซัสผู้นอบน้อม (Dionysius the Humble; Dionysius Exiguus) คิดค้นระบบศักราชไดโอไนซัส (ค.ศ.) ขึ้นใน ค.ศ. 525 เพื่อใช้แทนศักราชของมรณสักขี (Era of the Martyrs) เพราะไม่ต้องการสืบสานความทรงจำเกี่ยวกับทรราชที่กดขี่ชาวคริสต์จนเกิดมรณสักขี โดยเริ่มนับปีจากวันเริ่มยุคอ้างอิง (initial reference date) ซึ่งหมายถึงการประสูติของพระเยซู ต่อมา นักบุญบีด (ฺBede) นำระบบศักราชไดโอไนซัสมาใช้ในประเทศอังกฤษเมื่อ ค.ศ. 731 ทั้งยังริเริ่มการนับปีก่อนการประสูติของพระเยซู (ปีก่อนคริสตกาล) ทำให้ระบบศักราชดังกล่าวเริ่มแพร่หลายในยุโรป ส่วนการเรียกปีตามระบบนี้ว่า ส.ศ. สามารถย้อนหลังไปถึง ค.ศ. 1615 อันเป็นเวลาที่ชื่อ "ส.ศ." ปรากฏเป็นครั้งแรกในหนังสือของโจฮันเนส เคปเลอร์ (Johannes Kepler) ด้วยภาษาละตินว่า "vulgaris aerae" และต่อมาปรากฏในภาษาอังกฤษว่า "Vulgar Era" เมื่อ ค.ศ. 1635 ส่วนชื่อ "Common Era" พบได้เก่าแก่ที่สุดใน ค.ศ. 1708 ครั้นกลางคริสต์ศตวรรษที่ 19 ชื่อ "ส.ศ." ได้รับการใช้งานแทนชื่อ "ค.ศ." อย่างแพร่หลายมากขึ้น โดยเฉพาะในหมู่นักวิชาการชาวยิว จนปลายคริสต์ศตวรรษที่ 19 ส.ศ. กลายเป็นที่นิยมใช้ในงานวิชาการและวิทยาศาสตร์ ทั้งใช้งานทั่วไปมากขึ้นในเหล่านักเขียนและนักพิมพ์ที่ไม่ต้องการอ้างอิงกับศาสนาคริสต์ หรือต้องการเน้นย้ำแนวคิดฆราวาสนิยม
ระบบ ส.ศ. นี้เป็นระบบปฏิทินตามกฎหมายที่ใช้กันแพร่หลายที่สุดในโลกปัจจุบัน และเป็นมาตรฐานทั่วโลกที่สถาบันระหว่างประเทศ เช่น สหประชาชาติ และสหภาพไปรษณีย์สากล ยึดถือมานาน
หมายเหตุ
ชื่อภาษาไทยของ "Common Era" นั้น ยังไม่มีการบัญญัติอย่างเป็นทางการ "สากลศักราช" เป็นชื่อที่วินัย พงศ์ศรีเพียร เสนอต่อราชบัณฑิตยสภา ส่วนวุฒิชัย มูลศิลป์ เสนอต่อราชบัณฑิตยสภาให้ใช้ว่า "ศักราชร่วม" นอกจากนี้ ยังมีการเรียกว่า "ศักราชสากล" ในแบบเรียนของกระทรวงศึกษาธิการใช้ว่า "สากลศักราช"
ซากดึกดำบรรพ์ไม้กลายเป็นหิน
ไม้กลายเป็นหิน (petrified wood) คือซากดึกดำบรรพ์ของพืชประเภทหนึ่ง เกิดขึ้นจากท่อนไม้ถูกฝังกลบอยู่ใต้ผิวดินในสภาพที่ขาดออกซิเจนทำให้เนื้อไม้ไม่เน่าเปื่อย และถูกฝังแช่อยู่ในสารละลายซิลิก้าที่มีความเข้มข้นสูงเพียงพอ ในสภาพแวดล้อมที่ท่อนไม้และสารละลายซิลิกาได้สัมผัสกับออกซิเจนเป็นบางช่วงเวลาทำให้สารละลายซิลิกาตกตะกอนในรูปของซิลิกาเจล สะสมตัวแทนที่โมเลกุลของเนื้อไม้ (replacement) จนทำให้ท่อนไม้ที่เป็นเนื้อสารอินทรีย์เปลี่ยนไปเป็นเนื้อหินซิลิกาแต่ยังคงรักษาโครงสร้างเนื้อไม้ดั้งเดิมเอาไว้
แหล่งไม้กลายเป็นหินในประเทศไทย
มีรายงานการค้นพบไม้กลายเป็นหินในประเทศไทยหลายแห่ง ทั้งที่มีอายุเก่าแก่ถึงยุคไทรแอสซิกที่อำเภอกุฉินารายณ์ จังหวัดกาฬสินธุ์ ที่ได้รับการศึกษาวิจัยโดยนักบรรพชีวินวิทยาพืชชาวญี่ปุ่นว่า เป็นไม้สนสกุล อะรอคาริออกไซลอน (Araucarioxylon sp.) และยังมีรายงานการค้นพบกระจัดกระจายในชั้นหินมหายุคมีโซโซอิกในภาคตะวันออกเฉียงเหนือ โดยเฉพาะอย่างยิ่งที่บ้านโกรกเดือนห้า อำเภอเมือง จังหวัดนครราชสีมา ที่เป็นที่มาของการก่อสร้างและพัฒนาเป็นพิพิธภัณฑ์ไม้กลายเป็นหิน และพัฒนาเป็นสถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือ เฉลิมพระเกียรติ มหาวิทยาลัยราชภัฏนครราชสีมา
แหล่งไม้กลายเป็นหินขนาดใหญ่ครอบคลุมพื้นที่มากกว่า 30 ตารางกิโลเมตรถูกค้นพบในเขตวนอุทยานไม้กลายเป็นหิน (Bantak Petrified Forest Park) อำเภอบ้านตาก จังหวัดตาก จากการสำรวจขุดค้นพบว่าท่อนไม้กลายเป็นหินฝังตัวอยู่ใต้ชั้นกรวดยุคควอเทอร์นารีซึ่งเป็นกรวดแม่น้ำโดยพิจารณาจากความเรียบและกลมมนของเม็ดกรวด จากการสำรวจภาคพื้นดินพบท่อนไม้โผล่ให้เห็นหลายสิบท่อน และได้มีการขุดขึ้นมาเพื่อจัดแสดงและพัฒนาเป็นแหล่งท่องเที่ยวแล้วจำนวน 8 ท่อนจากจำนวน 7 หลุมขุดค้น จากการวิจัยพบว่าเป็นไม้ทองบึ้ง (Koompassioxylon elegans) จำนวน 6 ท่อน และไม้มะค่าโมง (Pahudioxylon sp.) จำนวน 2 ท่อน (วิฆเนศ ทรงธรรม 2553) ถือว่าเป็นแหล่งไม้กลายเป็นหินที่ใหญ่ที่สุดในประเทศไทย
ไอคูล์ดเนเวอร์เทคเดอะเพชออฟยัวร์แมน
ไอคูล์ดเนเวอร์เทคเดอะเพชออฟยัวร์แมน (I Could Never Take the Place of Your Man) เป็นซิงเกิลที่ 4 และสุดท้ายจากอัลบั้มปี 1987 Sign “☮” the Times
แอมพลิจูด
แอมพลิจูด (amplitude) ของตัวแปรเป็นคาบ (periodic variable) เป็นค่าความเปลี่ยนแปลงของมันในช่วงคาบหนึ่ง โดยค่าอาจเป็นลักษณะต่าง ๆ อย่างใดอย่างหนึ่งเช่น เวลาหรือระยะทาง มีนิยามของแอมพลิจูดหลายอย่าง แต่ทั้งหมดก็เป็นฟังก์ชันของขนาดความแตกต่างระหว่างค่าสุดขีดของตัวแปร
อีกอย่างหนึ่ง แอมพลิจูด คือขนาดของการเปลี่ยนแปลงของค่าต่าง ๆ ที่เกิดขึ้นจากการแกว่งตัวในระบบ ตัวอย่างเช่น คลื่นเสียง คือการแกว่งตัวของแรงดันในบรรยากาศ แอมพลิจูดของมันคือการเปลี่ยนแปลงของแรงดันในแต่ละรอบ ถ้าการเปลี่ยนแปลงนี้อยู่ในคาบการแกว่งตัวปกติ จะสามารถวาดเส้นกราฟของระบบออกมาโดยให้ค่าการเปลี่ยนแปลงเป็นแกนตั้ง และเส้นเวลาเป็นแกนนอน แสดงให้เห็นภาพของแอมพลิจูดเป็นการเปลี่ยนแปลงขนาดขึ้นลงในแนวดิ่งระหว่างจุดสูงสุดและจุดต่ำสุด
ในตำรารุ่นเก่า เฟสก็อาจเรียกว่าแอมพลิจูดเหมือนกัน มันจะเป็นค่าที่มากที่สุดไม่มีอะไรมากกว่านี้แล้ว
แอมพลิจูดแบบพีคทูพีค
แอมพลิจูดแบบพีคทูพีค (Peak-to-peak amplitude) คือการวัดค่าความเปลี่ยนแปลงจากจุดสูงสุดของการเคลื่อนที่ทางด้านหนึ่งไปจนถึงจุดต่ำสุดการเคลื่อนที่ในอีกด้านหนึ่ง สามารถวัดได้จากมิเตอร์บางชนิดที่มีวงจรเหมาะสม หรือจากการดูรูปคลื่นบนออสซิลโลสโคป
แอมพลิจูดแบบอาร์เอ็มเอส
แอมพลิจูดแบบอาร์เอ็มเอส (Root mean square (RMS) amplitude) ใช้มากในวิชาวิศวกรรมไฟฟ้า คือการหารากที่สองของค่าเฉลี่ยของกำลังสองของขนาดการเคลื่อนที่แนวดิ่งในกราฟนับจากศูนย์ในช่วงเวลาหนึ่ง
เฟอร์รารี่ เอฟ50
เฟอร์รารี่ เอฟ50 (Ferrari F50) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ ระหว่างปี 1995-1997 ที่เมืองมาราเนลโล ประเทศอิตาลี เอฟ50 ถือเป็นรุ่นสูงสุดของค่าย ซึ่งพัฒนาต่อจากเอฟ40 รถได้รับการออกแบบให้เปิดประทุน ใช้เครื่องยนตร์ขนาด 4.7 ลิตร V12 ซึ่งพัฒนามาจากเครื่องยนตร์ 3.5 ลิตร V12 ที่ใช้กับ เฟอร์รารี่ 641 ซึ่งอาแล็ง พร็อสต์ เป็นผู้ขับ ในการแข่งฟอร์มูลาวัน
เอฟ50 ผลิตขึ้นมาเพียง 349 คันเท่านั้นโดยปิดสายการผลิตคันสุดท้าย เมื่อเดือนกรกฎาคม 1997 รถสามารถทำอัตราเร่ง 0-100 กม./ชม. ได้ที่ 3.8 วินาที และความเร็วสูงสุดที่ 312 กม./ชม. (194 ไมล์/ชม.) แต่ทางเฟอร์รารี่ได้อ้างว่ารถสามารถทำได้ที่ 325 กม./ชม. (202 ไมล์/ชม.)
เอเซ็กชวลวิซิบิลิตีแอนด์เอดูเคชันเน็ตเวิร์ก
เอเซ็กชวลวิซิบิลิตีแอนด์เอดูเคชันเน็ตเวิร์ก (Asexual Visibility and Education Network; ) หรือชื่อย่อว่า เอเว็น (AVEN) ก่อตั้งขึ้นในปี พ.ศ. 2544 โดยเดวิด เจย์ ให้คำนิยามตนเองว่าเป็น "ชุมชนเอเซ็กชวลที่ใหญ่ที่สุดในโลก" และมีสมาชิกมากกว่า 50,000 คนในปี พ.ศ. 2555
งาน
เมื่อเริ่มต้นเว็บไซต์ครั้งแรก เป้าหมายหลักของเอเซ็กชวลวิซิบิลิตีแอนด์เอดูเคชันเน็ตเวิร์ก (เอเว็น) คือการให้พื้นที่ชุมชนเพื่อการเติบโตและสร้างความตระหนักรู้เกี่ยวกับเรื่องเอเซ็กชวลในระดับสาธารณะ เอเว็นทำหน้าที่เป็นแพลตฟอร์มข้อมูล หนึ่งในศูนย์กลางของเอเว็นคือฟอรัมชุมชน ในฟอรัมนี้ ผู้ใช้จะโพสต์เรื่องประสบการณ์ของตนเกี่ยวกับเอเซ็กชวล และพื้นที่ดังกล่าวเปิดกว้างให้กับปฏิสัมพันธ์ ที่เป็นมิตรกับเควียร์โดยไม่มีการตัดสินใด ๆ ในการให้สัมภาษณ์กับ Femestella เจย์ได้เน้นย้ำถึงความสำคัญของพื้นที่เปิดดังกล่าวสำหรับผู้ที่ไม่มั่นใจในเรื่องเพศวิถีของตนและให้ได้รับการสนับสนุนเพื่อเข้าใจตนเองได้ดีขึ้น ฟอรัมมีหลายภาษา เช่น ภาษาฝรั่งเศสและภาษารัสเซีย
เอเว็นยังเผยแพร่จดหมายข่าวชื่อ AVENues ทุกสี่เดือน รวบรวมเนื้อหาจากชุมชนรวมถึงเรื่องแต่ง กวีนิพนธ์ บทความ และยังเผยแพร่หัวข้อสนทนาจากฟอรัม
พาณิภัค วงศ์พัฒนกิจ
เรืออากาศตรีหญิง พาณิภัค วงศ์พัฒนกิจ ชื่อเล่น เทนนิส (เกิดวันที่ 8 สิงหาคม พ.ศ. 2540) เป็นนักเทควันโดหญิงทีมชาติไทย ผู้ได้รับเหรียญทองจากโอลิมปิกฤดูร้อน 2020 ที่ประเทศญี่ปุ่น และเหรียญทองแดงจากโอลิมปิกฤดูร้อน 2016 ที่ประเทศบราซิลในรุ่นน้ำหนักไม่เกิน 49 กิโลกรัม แชมป์เทควันโดโลกปี 2015 รุ่นไม่เกิน 46 กิโลกรัม และปี 2019 รุ่นไม่เกิน 49 กิโลกรัม ปัจจุบันดำรงตำแหน่ง นายทหารกีฬาสโมสรและกิจกรรมพิเศษ แผนกกีฬาสโมสรและกิจกรรมพิเศษกองการสโมสร กรมสวัสดิการทหารอากาศ กองทัพอากาศ
พาณิภัคเป็นแชมป์เทควันโดโลกคนที่ 4 ของไทย และยังเป็นเจ้าของเหรียญทองแรกจากกีฬาเทควันโด รุ่นเยาวชนหญิง ไม่เกิน 44 กก. ในการแข่งขันกีฬาโอลิมปิกเยาวชน หรือ มหกรรมกีฬายูธโอลิมปิกเกมส์ ครั้งที่ 2 ที่เมืองหนานจิง สาธารณรัฐประชาชนจีน เป็นนักกีฬาเทควันโดคนที่ 2 ของไทย ที่สามารถคว้าเหรียญทองจากการแข่งขันครั้งนี้ต่อจากวรวงษ์ พงษ์พานิช ซึ่งเป็นนักกีฬาเทควันโดคนแรกที่คว้าเหรียญทองจากการแข่งขันในมหกรรมกีฬายูธโอลิมปิกเกมส์ ครั้งที่ 1 ที่ประเทศสิงคโปร์
พาณิภัคถือเป็นนักเทควันโดคนแรกของประเทศไทยที่ได้รับเหรียญทองจากการแข่งกีฬาเทควันโดในโอลิมปิกฤดูร้อน  และ ปัจจุบันเป็นนักเทควันโดอันดับ1ของโลก ทำสถิติไม่แพ้ใครมาเกือบ 13 ปี
ประวัติ
พาณิภัค วงศ์พัฒนกิจ มีชื่อเล่นว่า "เทนนิส" แต่เพื่อน ๆ หรือคนรู้จักจะเรียกเพียงสั้น ๆ ว่า "นิส" เป็นบุตรสาวของนายสิริชัย วงศ์พัฒนกิจ อดีตศึกษานิเทศก์ สำนักเขตพื้นที่การศึกษาประถมศึกษาสุราษฎร์ธานี เขต 2 และรองหัวหน้าพรรคครูไทยเพื่อประชาชน บิดาเป็นนักกีฬาฟุตบอล กรีฑา ว่ายน้ำ และนางวันทนา วงศ์พัฒนกิจ (สกุลเดิม : ไล่เช้ง) (ถึงแก่กรรม) อดีตอาจารย์โรงเรียนวัดท่าไทร (ดิตถานุเคราะห์) เป็นอดีตนักกีฬาว่ายน้ำ และผู้นำการออกกำลังกายแอโรบิก พาณิภัคสำเร็จการศึกษาระดับชั้นประถมศึกษาจากโรงเรียนอนุบาลสุราษฎร์ธานี ชั้นมัธยมศึกษาตอนต้นจากโรงเรียนสุราษฎร์พิทยา จังหวัดสุราษฎร์ธานี ชั้นมัธยมศึกษาตอนปลายจากโรงเรียนเทพลีลา กรุงเทพมหานคร และระดับปริญญาตรีจากคณะวิทยาศาสตร์การกีฬา จุฬาลงกรณ์มหาวิทยาลัย สาขาวิทยาศาสตร์การกีฬาและการออกกำลังกาย ปัจจุบันกำลังศึกษาต่อระดับปริญญาโท คณะรัฐศาสตร์ มหาวิทยาลัยกรุงเทพธนบุรี
พาณิภัคเป็นบุตรคนสุดท้องในจำนวนพี่น้อง 3 คน พี่คนโต คือ นาวาอากาศโทหญิงกรวิกา มานพ วงศ์พัฒนกิจ (ชื่อเล่น "โบว์ลิ่ง") อาจารย์สอนนักเรียนนายร้อยที่โรงเรียนเตรียมทหาร อดีตนักกีฬาว่ายน้ำไปแข่งขันกีฬาอาร์ราฟูร่าเกมส์ ที่ประเทศออสเตรเลีย และนายศราวิน วงศ์พัฒนกิจ (ชื่อเล่น "เบสบอล") อดีตนักกีฬาว่ายน้ำไปแข่งขันกีฬาอาร์ราฟูร่าเกมส์ ที่ประเทศออสเตรเลีย อดีตนักกีฬาเทควันโดได้เหรียญทองจากการแข่งขันกีฬาเยาวชนแห่งชาติ ที่จังหวัดสุโขทัย และกีฬานักเรียนนักศึกษาแห่งชาติ ที่จังหวัดขอนแก่น
เส้นทางสู่ทีมชาติ
พาณิภัคเริ่มเล่นกีฬาเทควันโดตั้งแต่อายุ 9 ปี ได้รับการฝึกสอนจากโค้ชคนแรก คือ นายทรงศักดิ์ ทิพย์นาง ที่ยิมตาปีเทควันโด จังหวัดสุราษฎร์ธานี เข้าสู่การเป็นนักกีฬาเทควันโดเยาวชนทีมชาติในปี 2554 ขณะมีอายุเพียง 13 ปี จากการเข้าร่วมการแข่งขัน "กีฬาเยาวชนแห่งชาติ ครั้งที่ 27" ที่จังหวัดอุตรดิตถ์ โดยคว้าเหรียญทองจากการแข่งขันเทควันโด รุ่นไม่เกิน 42 กก.หญิง เนื่องจากเป็นนักกีฬาที่มีรูปร่างสูง และมีหน่วยก้านดี ทำให้ชเว ยองซอก ผู้ฝึกสอนเทควันโดชาวเกาหลีใต้ เรียกตัวเข้ามาฝึกซ้อมและคัดเลือกเป็นนักกีฬาเทควันโดตัวแทนทีมชาติไทย เธอได้รับแรงบันดาลใจจากพี่ชายในการเล่นกีฬาเทควันโด มีนักกีฬาเทควันโดในดวงใจ คือ เยาวภา บุรพลชัย และมีนักกีฬารุ่นพี่ คือ ชนาธิป ซ้อนขำ เป็นแบบอย่างในการฝึกซ้อม
พ.ศ. 2554
ในปี 2554 พาณิภัคเข้าร่วมการแข่งขันเทควันโด รายการ "โคเรีย โอเพ่น 2011" ที่เมืองชุนชอน ประเทศเกาหลีใต้ คว้าเหรียญทอง รุ่นไม่เกิน 42 กก.หญิง ซึ่งเป็นการแข่งขันเทควันโดครั้งแรกในฐานะเยาวชนทีมชาติไทย โดยเข้าร่วมการแข่งขันกับนักกีฬาเทควันโดทีมชาติไทย จำนวน 16 คน แบ่งเป็นเยาวชนหญิง จำนวน 6 คน ประกอบด้วย แพรวพรรณ วรรณโอสถ ภิญญาพัชญ์ ไชยพงศ์จรัญ คันธรัตน์ หนูราม ธนาภา แซ่เล้า วรวงษ์ พงษ์พานิช ภัทธิรา ดวงสิงห์ แบ่งเป็นเยาวชนชาย จำนวน 8 คน ประกอบด้วย ธนาภัทร รัตนเสวก สุทธิศักดิ์ จานทอง คฤพล เอี่ยมศรี อัครินทร์ กิจวิจารณ์ ดนุนัย ราชวงษา พัชระ สมจริง พีระเทพ ศิลาอ่อน ณัฐภัทร ตันตรามาตย์ แบ่งเป็นรุ่นประชาชน จำนวน 2 คน ประกอบด้วย ปรัชญา บูรพนาวิบูลย์ สรวิศ เลาหนิมิต
พ.ศ. 2556
ในปี 2556 เข้าร่วมการแข่งขันเทควันโด รายการ "US Open Taekwondo Championships 2013" ที่เมืองลาสเวกัส ประเทศสหรัฐอเมริกา คว้าเหรียญทอง รุ่นไม่เกิน 46 กก.หญิง ต่อมาเข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2013" ที่กรุงจาการ์ตา ประเทศอินโดนีเซีย คว้าเหรียญทอง รุ่นไม่เกิน 44 กก.หญิง จากนั้นเข้าร่วมการแข่งขันเทควันโด รายการ "โคเรีย โอเพ่น 2013" ที่ประเทศเกาหลีใต้ คว้าเหรียญทอง รุ่นไม่เกิน 44 กก.หญิง ซึ่งเป็นการคว้าแชมป์สมัยที่ 3 จากรายการนี้ และเข้าร่วมการแข่งขันเทควันโด รายการ "Asian Youth Games 2013" ที่เมืองหนานจิง สาธารณรัฐประชาชนจีน คว้าเหรียญเงิน รุ่นไม่เกิน 47 กก.หญิง โดยเข้าร่วมการแข่งขันกับรามณรงค์ เสวกวิหารี นักกีฬาเทควันโด รุ่นไม่เกิน 53 กก.ชาย นอกจากนี้ยังเป็นนักกีฬาเทควันโดรุ่นเยาวชนที่มีโอกาสได้เข้าร่วมการแข่งขัน "ซีเกมส์ ครั้งที่ 27" ที่ประเทศเมียนมาร์ ในการแข่งขันเทควันโด รุ่นไม่เกิน 46 กก.หญิง ผลจากการแข่งขันทำให้พาณิภัคได้เพียงเหรียญเงิน เนื่องจากพ่ายคะแนนให้กับนักกีฬาเจ้าภาพแบบค้านสายตา จากการถูกเตะไปที่ศีรษะ ทำให้คะแนนขึ้นเป็น 7-5 ทางโค้ชขอยื่นประท้วงแต่ก็ไม่มีการกลับคำตัดสิน ซึ่งเป็นการแข่งขันที่สร้างความเสียใจและเป็นบทเรียนให้กับเธอพอสมควร
พ.ศ. 2557
หลังจากนั้นพาณิภัคก็สามารถคว้าเหรียญทองจากกีฬาเทควันโด ในมหกรรมกีฬายูธโอลิมปิกเกมส์ ครั้งที่ 2 ที่เมืองหนานจิง สาธารณรัฐประชาชนจีน ซึ่งเป็นเหรียญทองเหรียญแรกของทัพนักกีฬาไทย เธอสามารถสร้างประวัติศาสตร์ให้กับวงการเทควันโดไทยอีกครั้ง ด้วยการเอาชนะคะแนนเหงียน ธิ ธู ธุย นักกีฬาจากเวียดนาม 12-0 ในรอบแรก ฟาราห์นาซ ยาคูบี้ นักกีฬาจากอัฟกานิสถาน 19-0 ในรอบก่อนรองชนะเลิศ เฉิน ซิ ติง นักกีฬาจากไต้หวัน 8-1 ในรอบรองชนะเลิศ และเอาชนะแคเรน ออซเบค นักกีฬาจากอาเซอร์ไบจาน 21-1 ในรอบชิงชนะเลิศ เป็นนักกีฬาเทควันโดหญิงคนที่ 2 ที่คว้าเหรียญทองจากการแข่งขันในมหกรรมกีฬายูธโอลิมปิกเกมส์
พาณิภัคเป็นนักกีฬาเทควันโดที่เพิ่งก้าวเข้ามาเล่นในรุ่นประชาชน โดยก่อนหน้านี้ได้สร้างผลงานในระดับเยาวชนไว้มากมาย เธอได้เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2014" รุ่นไม่เกิน 46 กก.หญิง ที่เมืองทาชเคนต์ ประเทศอุซเบกิสถาน เธอเป็นนักกีฬาเพียงคนเดียวที่สามารถคว้าเหรียญทองได้สำเร็จ และเป็นการแข่งขันเทควันโดรุ่นประชาชนเป็นครั้งแรก
สำหรับการแข่งขันเทควันโดในอินชอนเกมส์ หรือ "เอเชียนเกมส์ ครั้งที่ 17" ที่ประเทศเกาหลีใต้ รอบ 16 คน พาณิภัคชนะคะแนนนักกีฬาจากเวียดนาม 9-3 รอบ 8 คน ชนะคะแนนนักกีฬาจากลาว 16-0 รอบรองชนะเลิศ พ่ายคะแนนนักกีฬาจากไต้หวัน 4-5 คว้าเหรียญทองแดง รุ่นไม่เกิน 46 กก.หญิง และเข้าร่วมการแข่งขันเทควันโด รายการ "2014 WTF World Grand Prix Final" รุ่นไม่เกิน 49 กก.หญิง ที่เมืองแมนเชสเตอร์ ประเทศอังกฤษ
พ.ศ. 2558
ในปี 2558 พาณิภัคเข้าร่วมการแข่งขันเทควันโด รายการ "1st Qatar International Taekwondo Open 2015" รุ่นไม่เกิน 49 กก.หญิง ที่กรุงโดฮา ประเทศกาตาร์ เป็นการแข่งขันเพื่อเก็บสะสมคะแนนในการจัดอันดับโลก หรือ G1 โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย ธนาภา แซ่เล้า รุ่นไม่เกิน 57 กก.หญิง ณัฐวีร์ กล่อมพงษ์ รุ่นไม่เกิน 58 กก.ชาย ติณณภพ ผดุงธรรม รุ่นไม่เกิน 68 กก.ชาย ผลจากการแข่งขันในรอบแรก เป็นฝ่ายชนะคะแนนนักกีฬาจากอุซเบกิสถาน 9-2 รอบรองชนะเลิศ พ่ายคะแนนนักกีฬาจากโครเอเชีย 5-6 ในยกซัดเดนเดธ คว้าเหรียญทองแดง รุ่นไม่เกิน 49 กก.หญิง และเดินทางต่อเพื่อเข้าร่วมการแข่งขันเทควันโด รายการ "42nd Lotto Dutch Open Taekwondo Championships 2015" รุ่นไม่เกิน 49 กก.หญิง ที่ประเทศเนเธอร์แลนด์ เป็นการแข่งขันเพื่อเก็บสะสมคะแนนในการจัดอันดับโลก หรือ G2 รอบแรกเป็นฝ่ายชนะคะแนนนักกีฬาจากเบลเยี่ยม 30-7 รอบสองชนะคะแนนนักกีฬาจากเดนมาร์ก 15-2 รอบสามชนะคะแนนนักกีฬาจากอังกฤษ 6-0 รอบก่อนรองชนะเลิศ ชนะคะแนนนักกีฬาจากรัสเซีย 8-6 รอบรองชนะเลิศ พ่ายคะแนนนักกีฬาจากเซอร์เบีย 5-15 คว้าเหรียญทองแดง รุ่นไม่เกิน 49 กก.หญิง